OzLabs/hebrew-wiki-articles huggingface dataset:
אנגיטי

אנגיטי (בהינדוסטנית: או ) היא פלטה (כירה) מסורתית המשמשת לחימום חללים ולבישול באזורים הצפוניים של דרום אסיה, בעיקר בהודו, בפקיסטן ובנפאל.<ref name="ref64jivuv"></ref> האנגיטי (Angithi) בדרך כלל מייצר חום משריפת פחם, וכאשר הוא בשימוש, יש בו פחם זוהר או חתיכות פחם, אך החימום הוא עם מעט להבות או ללא להבות כלל.

== קאנגר ==
גרסה קטנה יותר, ודקורטיבית יותר, של אנגיטי שנקרא קאנגר או קאנגרי והוא למטרות שימוש אישי בקשמיר.<ref name="ref81yupez"></ref>

== סכנות ==
למרות אזהרות בריאות הציבור, תנורי האנגיטי משמשים לעיתים קרובות בחללים סגורים, כדי למקסם את החימום וכתוצאה מכך קיימים באזורי השימוש מקרי מוות רבים יחסית מהרעלת פחמן חד-חמצני.<ref name="ndtv2010kiz"></ref> הרשויות הציבוריות ותקשורת ההמונים באזור ממליצים לעיתים קרובות לא להשתמש באנגיטי או בבוכרי (סוג אחר של תנור) בחדרים סגורים.<ref name="ref13miloh"></ref>

== קישורים חיצוניים ==

== הערות שוליים ==

קטגוריה:המטבח ההודי
קטגוריה:המטבח הפקיסטני
קטגוריה:מבערים
סקולברוד

סקוֹלבְּרוֹד (מילולית לחם בית ספר או לחמניית בית ספר; בנורווגית: בצפון ובמזרח נורווגיה skolebrød, או במערב נורווגיה) הוא לחמנייה מתוקה בנורווגיה העשויה מבצק שמרים במילוי חביצה ומקושטת בציפוי טבול בקוקוס מגורר. הלחמנייה הוכנסה על פי רוב לארוחות הצהריים בבתי הספר כקינוח או נמכרת במאפיות, ומכאן שמה.

בנורווגיה הארקטית אוכלים לחמנייה דומה ללא ציפוי וקוקוס (המכונה סולבולה - solbolle) כדי לחגוג את שובה של השמש לאחר ליל הקוטב.

== היסטוריה ==
סוג מאפה זה הופיע בשנות ה-50 של המאה ה-20. בשנות ה-70 התעוררה מחלוקת על שם המאפה.

כאשר התעורר הדיון לגבי ילדים ואנשים צעירים שאוכלים יותר מדי סוכר וממתקים, היו כמה אנשים שדגלו לקרוא ללחמנייה עתירת הקלוריות "לחם" ולתרום בכך שהיא תהפוך למשהו שאנשים אוכלים על בסיס יומי. Skolebolle הפך אפוא למילה חדשה באותו עשור.<ref></ref>

בשנת 2017 נטל משרד המידע ללחם ודגנים יוזמה, להנהיג "יום סקולברוד" נפרד. יום זה התווסף ליום שישי האחרון לפני חופשת הקיץ של בית הספר.<ref></ref>

הנורווגים חלוקים גם בשאלה איך לאכול סקולברוד. על פי סקר שנערך על ידי משרד המידע ללחם ודגנים בשנת 2021, 50% מהנורווגים אוכלים את הסקולברוד כמו מנה רגילה. 47% אוכלים תחילה את הלחם ושומרים את המילוי לסוף.<ref></ref>

== קישורים חיצוניים ==

* [https://www.bbc.co.uk/food/recipes/norwegian_custard_buns_92546 מתכון]

== הערות שוליים ==

קטגוריה:המטבח הנורווגי
קטגוריה:לחם
קטגוריה:קינוחים ממולאים
אישה, חיים, חירות

ציור קיר בווינה של לוחמת כורדית עם הסיסמה.
הפגנה בקנדה נגד משטר משמרות המהפכה, עם הסיסמה
במתקפת ה-7 באוקטובר. אמנים: בנצי ברופמן והומן חלילי.]]
אישה, חיים, חירות (בכורדית: גִ'ין גִ'יאַן אַזָאדִי - ژن، ژیان، ئازادی, בפרסית: זָאן, זֵנדֵגִי, אַזָדִי - زن، زندگی، آزادی) היא סיסמה פוליטית כורדית שנפוצה בתנועת העצמאות הכורדית ובתנועה הקונפדרטיבית הכורדית, ומאוחר יותר נפוצה גם באופוזיציה למשטר המשמרות המהפכה באיראן בעקבות רצח מהסה אמיני.

==מקור==
הסיסמה שמשה לראשונה בתנועת החירות הכורדית בסוף המאה ה-20, בייחוד בתנועת הנשים הכורדית שהוקמה כתגובה לרדיפות באירן, עיראק, סוריה וטורקיה. הסיסמה צברה פופולריות כשאומצה על ידי דמויות בולטות כמו עבדוללה אג'לאן שבכתיבתו המאוחרת אימץ רעיונות אנרכיסטיים ואנטי-פטריאכליים, ושילב ברעיונותיו הקונפדרטיביים גם רעיונות פמיניסטיים אותם כינה 'ג'ינאולוגיה' (ژن - אישה). זו הייתה סיסמת הכוחות הלוחמים הכורדיים אשר פרצו את מצור המדינה האיסלאמית על קובני, בדגש על יחידות ההגנה של הנשים שלקחו חלק בקרבות וסיסמה נפוצה באוטונומיה הכורדית ברוג'בה.

==תפוצה==
ב-25 בנובמבר 2015 שימשה הסיסמה בכינוסים לציון היום הבינלאומי למאבק באלימות כלפי נשים במספר מדינות באירופה.

הסיסמה נקראה במהלך הלווייתה של מהסא אמיני, אירנית צעירה ממוצא כורדי שמתה במעצר לאחר שנעצרה ועונתה כיוון שלטענת הרשויות לא לבשה את החג'אב שלה כראוי, בסאקז, ולאחר מכן בהפגנות בסננדג'. ב-21 בספטמבר 2022 נשמעה הסיסמה גם בהפגנת סטודנטים מאוניברסיטת טהרן, ובהמשך סטודנטים מאוניברסיטת שירז למדעי הרפואה אימצו אף הם את הסלוגן ואף הרחיבו אותו ל'אישה, חיים, חירות, גבר, מולדת, שגשוג'. בעקבות כך החלה הסיסמה לשמש גם בהפגנות ואירועי סולידריות עם נשות אירן, תנועת זכויות האדם באירן והאופוזיציה האירנית באירופה ובמקומות נוספים.

==קישורים חיצוניים==

* [https://www.inss.org.il/he/strategic_assessment/isha_haim_herut/ "אישה, חיים, חירות": ממחאה למהפכה?] באתר INSS, נובמבר 2022
* 
* 
* [https://www.youtube.com/watch?v=rT5Accp4R1M כנס המחאה באיראן מכללת נתניה - נשים. חיים. חופש. מחאת החיג'אב]
* [https://www.ted.com/talks/golshifteh_farahani_woman_life_freedom_in_iran_and_what_it_means_for_the_rest_of_the_world?language=he "אישה, חיים, חופש" באיראן - ומה זה אומר עבור שאר העולם] הרצאת TED.

==הערות שוליים==

קטגוריה:סיסמאות
קטגוריה:פמיניזם
קטגוריה:איראן: מעמד האישה
קטגוריה:כורדיסטן
סאן מזרחי

סאן מזרחי (נולדה ב-8 בדצמבר 1998 ) היא דוגמנית בינלאומית ישראלית. החלה את הקריירה שלה כשצעדה על מסלולי התצוגות "פנדי", "בוטגה ונטה" , "וואי פרוג׳קט", ואף פתחה את תצוגת האופנה של מותג העל ״ז׳קמוס״ .
בעונת התצוגות הראשונה שלה לקיץ 22–23 כבשה סאן את המסלולים עם 23 תצוגות כשביניהם המותגים ״דיור״, ״הרמס״, ״טומי הילפיגר״, ״מייקל קורס״, מה שהגדיר אותה כשיאנית תצוגות האופנה של כל הזמנים לדוגמנית ישראלית בזירה הבינלאומית ובעקבות העונה המוצלחת הוכרזה על ידי מגזין "מודלס" כזוכה בקטגוריית "Top Breakout", ובנוסף נבחרה על ידי מגזין Vogue במקום הראשון כדוגמנית המבטיחה ביותר לשנת 2023.

==ביוגרפיה==
מזרחי נולדה בתל אביב וגדלה ברמת השרון, לכדורגלן אלון מזרחי ולדוגמנית העבר ורד מזרחי. בגיל שנה עברה עם משפחתה לגור בניס, צרפת בעקבות קריירת הכדורגל של אביה.

שירתה בצה"ל בתפקיד מש"קית קישור וגיוס. בתום שירותה הצבאי נרשמה ללימודי תואר עיצוב אופנה במכללת שנקר, ולקראת סיום שנת הלימודים הראשונה קיבלה הצעה לדגמן בסוכנות "אינץ' מודלס" הישראלית בה מיוצגת עד היום, ובעקבות ההצלחה הרבה בחו"ל, נאלצה לעזוב את התואר עם סיום שנת הלימודים הראשונה.

כבר בגיל 17 ניסתה מזרחי להתקבל לסוכנויות דוגמנות שונות בישראל, אך אף סוכנות לא קיבלה אותה. לאחר שהשתחררה מהצבא, ניסתה פעם נוספת ושוב הניסיון לא צלח. זמן קצר לאחר מכן החלה ללמוד עיצוב אופנה ב״שנקר״ שם אחד מהמרצים, אופיר איבגי, צילם אותה לקולקציה הפרטית שלו ובעקבות זה פנה אליה באינסטגרם ניר חצרוני הסוכן שלה במטרה לייצג אותה. לאחר שחתמה על חוזה ייצוג בסוכנות "אינץ מודלס" מזרחי חתמה גם מול סוכנויות ייצוג בערים שונות בעולם, ביניהן: מילאנו, פריז, לונדון, ברצלונה וניו יורק.

עבודתה הראשונה בזירה הבינלאומית הייתה כשצעדה למותג העל ״פנדי״, אחריו הספיקה לכבוש שלל תצוגות; ביניהם ״דיור״, ״שאנל״, ״ורסצ'ה״, ״הרמס״, ״בוטגה ונטה״, ״ז׳קמוס״, ״פאקו רבאן״, ״קרולינה הררה״, ״מייקל קורס״, ״ז'אן פול גוטייה״ ועוד. בנוסף הצטלמה לקמפיינים שונים, ביניהם: ״בוטגה ונטה״, ״אטרו״, ״הרמס״, ״ז׳קמוס״, ״קורג׳״ ואף גם הצטלמה למגזינים בינלאומיים, ביניהם ״נומרו פריז״, ״נומרו ברלין״, ״הרפרס באזאר ניו-יורק״, ״ווג איטליה״ ועוד. חלק מהתארים בהם זכתה במהלך הקריירה שלה הוא "Top Breakout" של אתר "מודלס", שזיכה אותה במקום הראשון במגזין "Vogue" לדוגמניות המבטיחות לשנת 2023, 30 מתחת ל־30 של מגזין פורבס הישראלי ו"היפים והנכונים" של פנאי פלוס לשנת 2023.

==חיים אישיים==
בפברואר 2020 נישאה לאביב חמו. מתגוררת מחוץ לישראל.

==קישורים חיצוניים==

* 
* 
* [https://www.heroesmodels.com/models/women/617-sun-mizrahi/ סאן מזרחי], במגזין "Heroes Model"
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:ישראליות שנולדו ב-1998
קטגוריה:ישראלים שנולדו ב-1998
יחידת איסוף מודיעין ושלל טכני

יחידת איסוף מודיעין ושלל טכני (אמש"ט) הוקמה במסגרת יחידת חצב ב-1976 כלקח ממלחמת יום הכיפורים, עם שני תחומי פעילות: איסוף מסמכי שלל ועיבודם ואיסוף ציוד לחימה של האויב. עד אז היה איסוף ציוד השלל באחריות הענף הטכני במחלקת מחקר, ואיסוף מסמכי השלל היה באחריות יחידת החקירות 560. היחידה החדשה, בפיקודם של אל"ם שמחה ביברמן וקצין המבצעים, רס"ן צבי אמיתי, הכשירה סגל אנשי מילואים מיומן לתחומי הפעילות בשדה בשיתוף הדוק עם הקמ"נים בשטח. החיבור ליחידת האוסינט הסדירה חצב, הבטיח גרעין סדיר של מתרגמים למסמכי שלל בעלי ערך מודיעיני. לימים פורקה היחידה, והוטמע נושא אמש"ט בגדוד הסיגינט המבצעי (גדס"מ) של יחידה 8200.

== במלחמת חרבות ברזל ==

לאחר פרוץ מלחמת חרבות ברזל, הוקמה היחידה מחדש, והורכבה ברובה ממשרתי מילואים.

== קישורים חיצוניים ==
* נעם שפירא, [https://www.8200.org.il/for-the-legacy/0324 יחידת האמש"ט מאז ועד היום], באתר עמותת בוגרי 8200 (ש.מ.2)
* 
* 
* 
* [https://www.idf.il/אתרי-יחידות/יומן-המלחמה/כל-הכתבות/הפצות/יחידה-לחקר-שלל-אויב-מודיעין-חמאס-מסמכים/ מעל 65 מיליון קבצים ו-500,000 מסמכים של חמאס: כך פועלת היחידה לחקר שלל אויב באגף המודיעין מאז תחילת המלחמה], אתר צה"ל, 28.12.2023

== הערות שוליים ==

קטגוריה:אגף המודיעין
עז יול

עז יול תלויה על עץ חג המולד.
עז יול (באנגלית: Yule goat) היא סמל ומסורת בעלת קשר ליול וחג המולד בסקנדינביה וצפון אירופה.

מקורה מהפגאניזם הגרמני, ולה שלל גרסאות במהלך ההיסטוריה הסקנדינבית. ייצוגים מודרניים של עז יול עשויים בדרך כלל מקש.

== רקע ==
בעוד שמקורותיה הרשמיים אינם ברורים, תיאוריה פופולרית היא שחגיגת בהקשר העז קשורה לסגידה לאל הנורדי תור, שעלה לשמיים במרכבה רתומה לשתי עיזים, טנגריסנר וטנגנויסטר; הדבר קשור לאמונות הודו-אירופיות שונות. בנוסף לכך, מקושר הדבר לאמונות פרוטו-סלאביות עתיקות ופסטיבל קוליאדה (יול).

=== עז יול המודרנית ===
עז היול במדינות נורדיות כיום ידועה בעיקר כקישוט חג המולד. גרסה מודרנית זו של דמות עז יול היא עז דקורטיבית עשויה קש וכרוכה בסרטים אדומים; זהו קישוט פופולרי שנמצא לעיתים קרובות מתחת או על עץ חג המולד. גרסאות גדולות של הקישוט מוצבות בעיירות וערים בתקופת חג המולד.<ref name=":0"></ref> ניסיונות שונים לשרוף את העז כמו גם מקרי ונדליזם נוספים אירעו במרוצת השנים.<ref name=":0" />

== גלריית תמונות ==
<gallery widths="250px" heights="200px">
קובץ:Little Straw Animals.jpg|עז יול בסטוקהולם
קובץ:00599 Christbaumschmuck aus Stroh von Sanok 2012 12.JPG|קישוטי עץ חג המולד עשויים קש
קובץ:Adventkirmes in Sanok. 2014-21-21..JPG|קישוטי עיזי יול בפולין
</gallery>

== קישורים חיצוניים ==

== הערות שוליים ==

קטגוריה:עיזים
קטגוריה:מסורות חג המולד
קטגוריה:סיפורת חג המולד
נר האדוונט

נר הציפייה.
נר האדוונט (באנגלית: Advent candle, בתרגום לעברית: "נר הציפייה") הוא נר המזוהה עם הימים של דצמבר עד ערב חג המולד. הוא משמש בדרך כלל במשק בית ולא בכנסייה: בכל יום בדצמבר הנר נשרף קצת יותר, לציון היום, כדי להראות את חלוף הימים שקדמו לחג המולד.<ref name=":0"></ref> בדומה ללוח האדוונט הניתן לשימוש חוזר, חלק מהנרות מתחילים לציין את הימים מ-1 בדצמבר, ולא את ההתחלה המדויקת של תקופת האדוונט. יש משקי בית בהם מכינים קישוטי חג המולד עם נר המוצב במרכז; אחרים פשוט מציבים אותו בפמוט. הוא בדרך כלל נשרף בעת ארוחת הערב המשפחתית בכל יום.<ref name=":0" />

נרות האדוונט הם לבנים באופן מסורתי, אם כי צבעים אחרים בנושא חג המולד הפכו פופולריים גם כן. נדמה שהמנהג של נר ציפייה החל בגרמניה, שם ילדים מכניסים באופן מסורתי נר קטן לתוך תפוז מעוטר. נר זה נקרא כריסטינגל . במרוצת השנים הפך הנר לנפוץ בכמה מדינות אירופאיות אחרות, בהן הממלכה המאוחדת.

== קישורים חיצוניים ==

== הערות שוליים ==

קטגוריה:נרות
קטגוריה:מסורות חג המולד
אנוליס המים

אנוליס המים (שם מדעי: Anolis aquaticus) הוא מין של לטאה מהסוג אנוליס המצוי באמריקה המרכזית שדרום-מערב קוסטה ריקה ודרום-מערב פנמה באזורים טרופיים. זוהי לטאה בעלת מאפיינים אמפיביים, העוזרים לה לצלול מתחת למים, מה שנתן לה את שמה.

==תיאור==
האנוליס היא לטאה קטנה בעלת גוני ירוק עד חום המתאימים להסוואה והיא בעלת עיניים גדולות ולסתות חזקות המקנות לה נשיכה חזקה. הצוואר שרירי ובדומה ללטאות דומות ישנו מפרש עור נפתח מתחתיו המתנפח למטרות תצוגה. הם יכולים להחליף את צבעם בעודם במתח עז ואז גוני פסיהם משתנים לכחול עז או ירוק. הצווארון יכול להיצבע באדום עז עד צהוב חיוור.

לטאה זו ידועה בכך שהיא צוללת מתחת למים להגנה מטורפים, תוך שהיא יכולה להחזיק מעמד כרבע שעה תוך שהם משתמשים ב"בועת חמצן" היוצאת מפתח הגולגולת שלהם ומאחסנת חמצן. האנוליס חי קרוב למקווי מים כמו נהרות וישנם תחרויות בתוך המין על המקומות הקרובים ביותר לאתרי מים, מאחר שהם עוזרים להתגוננותם מטורפים בעודם איטיים יחסית. הם יכולים גם לשחות בזרם הרחק מהטורפים.

כמות האנוליסים באזור מסוים משתנה בעונה לעונה, כשבעונה היבשה מגיעים יותר פרטים יחדיו. הזכרים יותר גדולים וטריטוריאליים מהנקבות ומתחרים בינם לבין עצמם על הנקבות.

==קישורים חיצוניים==

==הערות שוליים==

קטגוריה:טקסונים שתוארו בידי אדוארד הריסון טיילור
קטגוריה:אנוליסיים
קטגוריה:פנמה: זוחלים
קטגוריה:זוחלים מימיים
קטגוריה:בעלי חיים שתוארו ב-1956
שבלול צימוקים

שבלול צימוקים (בצרפתית: Pain aux raisins), הנקראת גם אסקרגו (escargot) או לחם רוסי (pain russe), הוא מאפה ספירלי הנאכל לעיתים קרובות לארוחת בוקר בצרפת. שמותיו מתורגמים גם ל"לחם צימוקים", "שבלול" ו"לחם רוסי". הוא חבר במשפחת בית המאפה הווינאי של מאכלים אפויים.

== מאפיינים ==
בצרפת, מאפה זה הוא בדרך כלל גרסה של הקרואסון או של השוקולטין (chocolatine) שבשמו הרשמי נקרא "pain au chocolat" ונעשה מבצק חמאה (בצק צרפתי) תפוח עם צימוקים (בצק תפוח הוא בצק שתפח לצורתו הסופית. בצק זה משיג את התפיחה הזו באמצעות תסיסה או הוספת חומרי התפחה כמו סודה לשתייה או אבקת אפייה) ומעוצב בספירלה עם מילוי קרם שוקולד או קרם פטיסייר (חביצה). עם זאת, באזורים רבים של צפון אירופה וצפון אמריקה, הוא עשוי בדרך כלל מבצק לחם ממותק או בצק בריוש, ולא בצק מאפה כלעיל. לעיתים קרובות הוא נצרך לארוחת בוקר כחלק מארוחת בוקר קונטיננטלית.

בפריז משתמשים בשם "pain aux raisins" גם לסוג של "לחם צימוקים" – כיכר לחם העשוי מחיטה או שיפון וממולא בצימוקים.<ref></ref><ref></ref>

== ראו גם ==
* דניש

== קישורים חיצוניים ==

== הערות שוליים ==

קטגוריה:המטבח הצרפתי: מאפים
טלאל נאג'י

טלאל נאג'י (בערבית: طلال ناجي; נולד באפריל 1946) הוא המזכיר הכללי של ארגון הטרור החזית העממית לשחרור פלסטין - המפקדה הכללית וראש הזרוע הצבאית שלה, גדודי ג'יהאד ג'יבריל, מאז 7 ביולי 2021, לאחר מותו של מייסד הארגון אחמד ג'יבריל.

== ביוגרפיה ==
ד"ר טלאל נאג'י נולד באפריל 1946 בעיר נצרת. בשנת 1948 הוא עבר יחד עם בני משפחתו ללבנון ומשם לסוריה, והתמקמו בדמשק. בשנת 1971 הוא קיבל תואר ראשון בגאוגרפיה באוניברסיטת דמשק ויצא להמשך לימודים בברית המועצות. בשנת 1985 הוא קיבל תואר דוקטור במדעים היסטוריים, מהמכון ללימודי המזרח, של האקדמיה הסובייטית למדעים, במוסקבה.<ref name=":0"></ref>

לפי דיווחים שונים, טלאל נאג'י איבד זרוע ועין, בפיצוץ רימון, בזמן שעבר אימונים צבאיים.

=== פעילותו בארגון ===
טלאל נאג'י היה בין מקימי החזית לשחרור פלסטין יחד עם ג'יבריל. יחד הצטרפו, בשנת 1967 לחזית העממית לשחרור פלסטין בראשות ג'ורג' חבש ויחד פרשו, בשנת 1968 והקימו את החזית העממית לשחרור פלסטין - המפקדה הכללית. בשנת 1973 הוא התמנה לסגנו של ג'יבריל, ובשנת 1974 הפך לחבר בוועד הפועל של הארגון ולראש מחלקת החינוך וההשכלה הגבוהה שלו.<ref name=":0" />

ב-7 ביולי 2021 הוא התמנה למזכיר כללי של הארגון. סגנו הוא בנו של אחמד ג'יבריל: ח'אלד אחמד ג'יבריל, המכונה: "אבו אל-עומרין" (בערבית: خالد أحمد جبريل "أبو العمرين").

== שונות ==
סעיד נפאע, חבר הכנסת לשעבר, בסיעת בל"ד, יצא ב-6 בספטמבר 2007 לביקור בסוריה (ללא אישור, כנדרש) ובין היתר נפגש עם טלאל נאג'י, שהיה אז סגנו של אחמד ג'יבריל. נפאע הועמד לדין, הורשע בבית המשפט המחוזי ובספטמבר 2014 נגזרה עליו שנת מאסר בגין הרשעה זו. ערעורו לבית המשפט העליון נדחה וב-1 בנובמבר 2015 החל לרצות את עונשו בבית הסוהר גלבוע.

== הערות שוליים ==

קטגוריה:החזית העממית לשחרור פלסטין - המפקדה הכללית
קטגוריה:טרוריסטים פלסטינים
קטגוריה:פלסטינים שנולדו ב-1946
דיירון שארפ

דיירון יושה שארפ (באנגלית: Day'Ron Yusha Sharpe; נולד ב-6 בנובמבר 2001) הוא כדורסלן אמריקאי המשחק בקבוצת ברוקלין נטס מליגת ה-NBA, בעמדות הפאוור פורוורד והסנטר.

==קריירת תיכונים ומכללות==
שארפ נולד בעיר גרינוויל שבקרוליינה הצפונית. בשנת 2019 למד באקדמיית הספורט "מונטוורדה" שבפלורידה, לצד שחקני ה-NBA לעתיד סקוטי בארנס, קייד קנינגהם ומוזס מודי. בשנת 2020 החל ללמוד באוניברסיטת קרוליינה הצפונית בצ'אפל היל, ובעונתו היחידה בקבוצת הכדורסל שלה רשם ממוצעים של 9.5 נקודות, 7.6 ריבאונדים ו-1.4 אסיסטים למשחק.

==קריירה מקצועית==
שארפ נבחר בבחירה ה-29 של דראפט ה-NBA{{כ}} 2021, על ידי פיניקס סאנס. כחודשיים לאחר מכן, באוגוסט 2021, הועבר עם ג'בון קרטר בטרייד לברוקלין נטס, תמורת לנדרי שאמט.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ברוקלין	|| 32 || 8|| 12.2 || 0.577|| 0.286 || 0.585 || 5.0 || 0.5 || 0.3 || 0.5 || 6.2
|- style="background-color: #EFEFEF;"		|| 
| 	|| ברוקלין	|| 48 || 3 || 11.5 || 0.544 || 0.545|| 0.636|| 4.2 || 0.8 || 0.3 || 0.7|| 4.7
|-
|
|ברוקלין
|61
|1
|15.1
|0.571
|0.267
|0.610
|6.4
|1.4
|0.4
|0.7
|6.8
|- style="background-color:#80BFFF; font-weight:bold;" || 
| קריירה || || 141 || 12 || 13.2 || 0.565 || 0.364 || 0.612 || 5.3 || 1.0 || 0.3 || 0.6 || 6.0
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ברוקלין	|| 1 || 0 || 0.4 || 0.000 || 0.000 || 0.000 || 0.0 || 0.0 || 0.0 || 0.0 || 0.0
|- style="background-color: #EFEFEF;"		|| 
| 	|| ברוקלין	|| 2|| 0 || 9.8|| 0.667|| 0.000 || 1.000|| 3.0|| 2.5|| 0.0 || 0.5|| 3.0
|- style="background-color:#80BFFF; font-weight:bold;"		|| 
| קריירה || 		|| 3 || 0 || 6.7 || 0.667 || 0.000 || 1.000 || 2.0 || 1.7 || 0.0 || 0.3 || 2.0
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני ברוקלין נטס
קטגוריה:כדורסלני לונג איילנד נטס
קטגוריה:בחירות דראפט של פיניקס סאנס
קטגוריה:אמריקאים שנולדו ב-2001
יאן כריסטיאן קאק

יאן כריסטיאן קאק (בגרמנית: Jan Christian Kaack; נולד ב-24 בדצמבר 1962) הוא ויצה-אדמירל גרמני המכהן ככמפקח של הדויטשה מרינה (הצי הגרמני) מאז 22 בינואר 2022.

==ביוגרפיה==
קאק נולד ב-24 בדצמבר 1962, בעיר אויטן שבשלזוויג-הולשטיין. ב-1982 הוא התגייס לדויטשה מרינה (הצי הגרמני), ושרת כנווט בשייטת סירות המנוע ה-7 בקיל. בין השנים 1984–1987 הוא למד כלכלה ומדעי הארגון באוניברסיטת הבונדסוור בהמבורג. בין ספטמבר 1991 ליוני 1992 הוא הושאל לצי הצרפתי, ושרת כקצין מבצעים והדרכה על סיפון ספינת ההדרכה "ז'אן ד'ארק" בברסט. לאחר מכן פיקד על הספינות S 49 Wolf, ו-S 50 Panther, שתיהן ספינות טילים מסדרת "טיגר". בין השנים 1995-1997 הוא שרת כקצין מבצעים על סיפון המשחתת "רומל". בין השנים 1999-2001 הוא שרת כקצין ראשון על סיפון המשחתת "מלדרס". בין 2001–2003 הוא שרת בפיקוד הכוח המשותף של נאט"ו בברונסום שבהולנד. בין 2003–2004 הוא שימש כמפקד הפריגטה "באיירן".

בין השנים 2008–2012 הוא שימש כסגן מפקד המשט המבצעי ה-1 בקיל. לאחר מכן שימש כראש מחלקת האסטרטגיה והתפעול במשרד ההגנה. ב-2014 עבר לשמש כראש מחלקת התכנון במפקדת הדויטשה מרינה ברוסטוק. במאי 2015 הוא מונה למפקד השייטת המבצעית ה-1 ולמנהל מרכז המצוינות למבצעים במים סגורים ורדודים בקיל. בין מרץ לאוגוסט 2016 הוא פיקד על הכוח הבינלאומי במבצע אטלנטה בסומליה. במאי 2018 הוא מונה לראש מחלקת המבצעים במטה הבונדסוור בבון. ביולי 2019 הוא מונה למפקד מרכז הלוחמה המשותף של נאט"ו בסטוונגר, נורווגיה. בספטמבר 2021 הוא מונה לסגן מפקח הדויטשה מרינה (מפקד הצי הגרמני). ב-22 בינואר 2022, נאלץ המפקח קיי-אכים שנבאך להתפטר מתפקידו בעקבות התבטאויותיו סביב מלחמת רוסיה-אוקראינה. קאק מונה למפקח החדש באופן זמני. ב-11 במרץ הפך המינוי שלו לקבוע.

==קישורים חיצוניים==

* [https://www.bundeswehr.de/en/529330-529330 יאן כריסטיאן קאק באתר הבונדסוור]
* [https://web.archive.org/web/20180814134843/http://www.marine.de/resource/resource/MzEzNTM4MmUzMzMyMmUzMTM1MzMyZTM2MzEzMDMwMzAzMDMwMzAzMDY5NmQzMzY5NmE3ODM2MzcyMDIwMjAyMDIw/Kaack%20FAdm_DEU.pdf יאן כריסטיאן קאק] בארכיון הדויטשה מרינה

קטגוריה:אדמירלים גרמנים
קטגוריה:גרמנים שנולדו ב-1962
ילנה קורבקובה

ילנה קורבקובה (נולדה ב־28 באוגוסט 1982) היא שחקנית סנוקר ופול ישראלית.<ref name=":1"></ref> היא אלופת המדינה בסנוקר נשים.<ref name=":2"></ref> כמו כן, קורבקובה היא מאמנת באיגוד הביליארד והסנוקר המקצועני העולמי .

== ביוגרפיה ==
קורבקובה נולדה בשנת 1982 בחצי האי קרים, אז חלק מהרפובליקה הסובייטית הסוציאליסטית האוקראינית, שהייתה חלק מברית המועצות. בגיל 17 עלתה לישראל.

היא החלה לשחק ביליארד משנת 2008 וסנוקר משנת 2012. במשך מספר שנים התאמנה באקדמיה לסנוקר באשקלון והצליחה לקדם את הענף בקרב הנשים.

בשנת 2015 החלה לייצג את ישראל בתחרויות סנוקר בין־לאומיות.<ref name=":62"></ref> ביולי אותה שנה מונתה למאמנת באיגוד הביליארד והסנוקר המקצועי העולמי.<ref name=":7"></ref> <ref></ref>

בשנת 2019 הגיעה למקום החמישי באליפות אירופה לזוגות יחד עם קרן אזרד.

== הערות שוליים ==

קטגוריה:שחקני סנוקר
קטגוריה:ספורטאיות ישראליות
קטגוריה:ישראליות ילידות אוקראינה
קטגוריה:ישראליות שנולדו ב-1982
אנריקו קרדנדינו

אנריקו קרדנדינו (באיטלקית: Enrico Credendino; נולד ב-21 בינואר 1963) הוא אדמירל איטלקי, המשמש מאז 6 בנובמבר 2021 כמפקד הצי האיטלקי.

==ביוגרפיה==
קרדנדינו נולד בטורינו ב-21 בינואר 1963. ב-1980 הוא התגייס לצי האיטלקי, ולמד באקדמיה הימית בליבורנו. ב-1984 הוא סיים את לימודיו באקדמיה ושרת על סיפונן של משחתות וסיירות. בין ספטמבר 1992 לספטמבר 1993 הוא פיקד על ספינת הסיור "ספיקה". בין השנים 1995-1997 הוא פיקד על כיתות של פרחי קצונה באקדמיה הימית בליבורנו. בין השנים 2000–2001 הוא פיקד על הפריגטה "מאסטרלי". בין 2001–2002 הוא פיקד על שייטת הסיור ה-1. באוקטובר 2002 מונה למפקד קורסי הצוערים באקדמיה הימית.

באוקטובר 2006 הוא מונה למפקד המשחתת "פרנצ'סקו מימבלי", וכיהן בתפקיד במשך שנה. בינואר 2008 החל לשרת במטה הצי האיטלקי. בנובמבר 2010 הוא מונה לסגן ראש מחלקת התכנון הכללי במטכ"ל הימי. ב-20 ביולי 2011 הוא מונה לסגן מפקד הצי האיטלקי. בהמשך אותה שנה הועבר לשמש כמפקד קבוצת הקרב האמפיבית הספרדית-איטלקית. בין אוגוסט לדצמבר 2012, הוא שימש כמפקד הכוח הבינלאומי שלחם בפיראטים בחופי סומליה. במאי 2015 הוא מונה בידי מועצת החוץ וההגנה של האיחוד האירופי למפקד "מבצע סופיה" נגד סחר בבני אדם בים התיכון. המשימה נמשכה עד ה-20 בפברואר 2020. ב-12 במרץ 2020 הוא מונה למפקד בתי הספר של הצי. ב-6 בנובמבר 2021 הוא נכנס לתפקיד מפקד הצי האיטלקי.

==קישורים חיצוניים==

==הערות שוליים==

קטגוריה:אדמירלים איטלקים
קטגוריה:איטלקים שנולדו ב-1963
אנטוניו פיניירו

אנטוניו פיניירו סנצ'ז (בספרדית: Antonio Piñeiro Sánchez; נולד ב-1960) הוא אדמירל ספרדי, המשמש מאז 25 באפריל 2023 כמפקד הצי הספרדי.

==ביוגרפיה==
פיניירו נולד בשנת 1960 בעיירה מוגארדוס שבמחוז לה קורוניה. ב-1979 הוא התגייס לצי הספרדי והחל ללמוד בבית הספר הצבאי הימי. ב-1984 הוא הוסמך כקצין ימי. הוא השתתף במלחמת המפרץ ובמצע "פעילות אקטיבית" בים התיכון. במהלך הקריירה שלו פיקד על ספינות רבות, ביניהן ספינות הסיור " Laya" ו-"Mahón", הפריגטה "Álvaro de Bazán", ונושאת המטוסים "חואן קרלוס".

בנוסף לכך, הוא שרת בבית הספר הגבוה של הכוחות המזוינים, במנהלת החינוך הימי. ושימש כראש מדור המודיעין של הצי הספרדי. באוקטובר 2015 הוא מונה לסגן ראש מחלקת המבצעים במטה הכללי הספרדי. בספטמבר 2018 הוא מונה לראש אגף כוח האדם של הצי. ב-25 באפריל 2023, מועצת השרים של ספרד מינתה אותו למפקד הצי הספרדי.

==קישורים חיצוניים==

* [https://armada.defensa.gob.es/ArmadaPortal/page/Portal/ArmadaEspannola/conocenosquien/prefLang-es/ אנטוניו פיניירו] באתר הצי הספרדי

==הערות שוליים==

קטגוריה:אדמירלים ספרדים
קטגוריה:מלחמת המפרץ: אישים
קטגוריה:ספרדים שנולדו ב-1960
טורבן מיקלסן

טורבן מיקלסן (בדנית: Torben Mikkelsen; נולד ב-11 במרץ 1963) הוא קונטר-אדמירל דני, המשמש כמפקד הצי המלכותי הדני מאז 1 ביוני 2017.

==ביוגרפיה==
מיקלסן נולד ב-11 במרץ 1963. הוא למד בבית ספר תיכון בעיר ויבורג, וב-1982 התגייס לצבא המלכותי הדני ושרת ברגימנט המשמר של זילנד. ב-1984 הוא עבר לצי המלכותי הדני ולמד באקדמיה הימית המלכותית עד 1987, אז החל לשרת כקצין ימי על סיפונן של ספינות שונות. ב-1994 הוא השתתף במבצע משמר חד - מצור משותף שהטילו ציי נאט"ו במטרה למנוע משלוחי נשק ליוגוסלביה. בין השנים 1999–2001 הוא שרת באגף כוח האדם בפיקוד ההגנה. בין 2001-2002 הוא שרת בקבוצת המשימה הדנית - יחידה מיוחדת של הצי הדני, המופקדת על חינוך והכשרה של הכוחות הימיים הדנים בימות שלום. בין 2002-2003, הוא שימש כראש מטה היחידה. בין 2003-2004 הוא שימש כמפקד הקורבטה "פטר תורדנסקיולד". בין 2006-2010 שימש בתפקידים בכירים בפיקוד ההגנה. בין 2013–2015 שימש כמפקד השייטת ה-2. בתפקיד זה, הוא השתתף במלחמת האזרחים בסוריה. בין 2015–2017 שימש כמפקד קבוצת המשימה הדנית. ב-1 ביוני 2017 הוא מונה למפקד הצי הדני.

==חיים אישיים==
מיקלסן נשוי לקירסטן, ואב לתאומים.

==קישורים חיצוניים==

* [https://www.forsvaret.dk/globalassets/fko---forsvaret/dokumenter/cver/gamle-cv-og-bios-dk-og-uk/-chief-naval-staff---rear-admiral-torben-mikkelsen-.pdf טורבן מיקלסן] באתר הצי המלכותי הדני
* [https://www.navyleaders.com/speakers/torben-mikkelsen טורבן מיקלסן] באתר navyleaders

==הערות שוליים==

קטגוריה:אדמירלים דנים
קטגוריה:דנים שנולדו ב-1963
רנה טאס

רנה פ. טאס (בהולנדית: René P. Tas; נולד ב-1964) הוא אדמירל הולנדי, המשמש מאז 9 בספטמבר 2021 כמפקד הצי המלכותי ההולנדי, והצי המשותף של איחוד בנלוקס.

==ביוגרפיה==
טאס נולד באארדנבורג בשנת 1964. ב-1982 הוא התגייס לצי המלכותי ההולנדי ולמד בקולג' הימי המלכותי. ב-1985 הוא סיים את לימודיו ושימש כקצין על סיפונן של ספינות שונות. הוא השתתף במבצע שמירה חדה - מצור שהטילו ציי נאט"ו במטרה למנוע משלוחי נשק ליוגוסלביה. בין השנים 2006–2008 הוא שימש כמפקד הפריגטה "Zr.Ms. Van Speijk". ביוני 2010 הוא הועלה לדרגת קפיטן צור זי, ומונה למפקד הפריגטה "Zr.Ms. Tromp". בתפקידו זה, הוא השתתף בפינו השגרירות ההולנדית מלוב, ובלוחמה כנגד פיראטים בקרן אפריקה ומפרץ עדן. ב-2012 הוא החל לשרת בתפקידי מטה בכירים במשרד ההגנה. ב-2015 הוא מונה לראש מחלקת המדיניות של המשרד. ב-9 בספטמבר 2021 הוא מונה למפקד הצי המלכותי ההולנדי. כמו כן, הוא מונה במקביל למפקד הצי המשותף של איחוד בנלוקס.

==קישורים חיצוניים==

קטגוריה:אדמירלים הולנדים
קטגוריה:הולנדים שנולדו ב-1964
פייר ונדייה

פייר ונדייה (בצרפתית: Pierre Vandier; נולד ב-26 באוקטובר 1967) הוא אדמירל צרפתי, אשר כיהן כמפקד הצי הצרפתי בין השנים 2020–2023, ומכהן כיום כסגן ראש מטה הכוחות המזוינים (מקביל לרמטכ"ל).

==ביוגרפיה==
ונדייה נולד בטולון ב-26 באוקטובר 1967, כנצר למשפחה בעלת היסטוריה צבאית-ימית מפוארת. ב-1987 ונדייה התגייס לצי הצרפתי ולמד באקול נבל (המכללה הצבאית הימית). ב-1989 הוא סיים את לימודיו והחל לשרת בדרגת מאיור. במהלך מלחמת המפרץ, הוא שרת על סיפון נושאת המטוסים "ז'אן ד'ארק". ב-1992 הוא החל לעבור הכשרה כטייס קרבי. ב-1993 הוא הוסמך כטייס קרבי-ימי. בין 1995–1997 הוא שרת בבוסניה והרצגובינה. ב-1999 הוא שרת בקוסובו. בשנת 2004 הוא שרת באפגניסטן. בין השנים 2005–2007 הוא שימש כסגן מפקד המבצעים של נושאת המטוסים "שארל דה גול" ויחד עמה חזר לאפגניסטן. ב-2007 הוא מונה למפקד הפריגטה "סורקוף". בשנה שלאחר מכן, הוא השתתף במבצע תלת'ן, שבמסגרתו שוחררו בני ערובה צרפתים שנחטפו בידי פיראטים בחופי סומליה. ב-2009 הוא עבר למחלקה הטכנית של המטכ"ל הצרפתי והיה אחראי על תוכניות לפיתוח מטוסים ומסוקים. בשנת 2011 הוא השתתף במבצע ארמאטאן – התקיפה האווירית הבינלאומית בלוב. במהלך שנת 2013 הוא השתתף במבצע סרוואל בצפון מאלי. ב-24 ביולי 2013 הוא מונה למפקד נושאת המטוסים שארל דה גול. תחת פיקודו, נושאת המטוסים השתתפה במשימות כנגד המדינה האסלאמית בסוריה ובעיראק. הוא כיהן בתפקיד עד 31 ביולי 2015.

ב-1 בספטמבר 2017, ונדייה מונה לסגן מפקד המחוז הימי הים תיכוני, ולמפקד בסיס הצי בטולון. ב-1 בספטמבר 2020 הוא מונה למפקד הצי הצרפתי. ב-1 בספטמבר 2023 הוא מונה לסגן ראש מטה הכוחות המזוינים (Major général des armées).

==קישורים חיצוניים==

* [https://archives.defense.gouv.fr/content/download/592102/10031216/Version%20anglaise%20de%20la%20biographie%20de%20l%27amiral%20Pierre%20Vandier.pdf פייר ונדייה], באתר משרד ההגנה הצרפתי
* [https://marine-oceans.com/en/interview-with-admiral-pierre-vandier-chief-of-staff-of-the-french-navy-2/ ראיון עם האדמירל פייר ונדייה], באתר marine-oceans.com

קטגוריה:אדמירלים צרפתים
קטגוריה:מפקדים בלגיון הכבוד
קטגוריה:מלחמת המפרץ: אישים
קטגוריה:צרפתים שנולדו ב-1967
משפחת אבו א-למע

מִשְׁפַּחַת אַבּוּ א-לַּמְע (בערבית: أبو اللمع או اللمعيون) היא משפחה לבנונית ממוצא תנוח'י אשר שלטה באזור אל-מתן שבהר הלבנון במאות ה-17 וה-18. בני משפחה זו היו דרוזים, אולם במאה ה-19 התנצרו והשתייכו לזרם המארוני בעקבות נתיניהם בהר הלבנון.

בשנת 1711 נתנו בני משפחת אבו א-למע הדרוזית חסות לחיידר שהאב ותומכיו מקרב השבטים הקייסים, עת חנו בראס אל-מתן. משם יצא שהאב למתקפת פתע נגד הכוחות הימנים בקרב עין דארה והביסם, דבר שהביא לביסוס שלטונו.

בשנת 1843, במטרה להפיג את המתיחות ההולכת וגוברת בין המארונים לדרוזים בהר הלבנון, ובמסגרת ניסיון השגת דריסת רגל אוסטרית בלבנון, הציע קלמנס ונצל פון מטרניך למנות שני נציגי נפה, קאימקאמים, האחד נוצרי מארוני ממשפחת אבו א-למע, חיידר אבו א-למע שישלוט על הנפה הנוצרית, והשני דרוזי ממשפחת ארסלאן שישלוט על הנפה הדרוזית, ושניהם כפופים לוואלי של צידון.

==הערות שוליים==

קטגוריה:משפחות ערביות
קטגוריה:לבנון: משפחות
רפאלה פיריה

רפאלה מישל רוקו פיריה (באיטלקית: Raffaele Piria; ) היה כימאי איטלקי.

== ביוגרפיה ==
רפאלה פיריה נולד בעיירה שילה במחוז רג'ו די קלבריה באיטליה, בנם של לואיג'י פיריה, בעל אדמות וסוחר נפט, ואנג'לה טורטיליוני.

התייתם מאביו בגיל שש, ועבר לעיירה פלמי, במחוז רג'ו די קלבריה, שם גדל אצל דודו. סיים את לימודיו התיכוניים בהצטיינות בגיל 15. סיים לימודי רפואה וכירורגיה בשנת 1834 באוניברסיטת נאפולי פדריקו השני. בזמן לימודיו הוא התעניין יותר בכימיה מאשר ברפואה, ועם סיום התואר הוא עבר לצרפת כדי לעסוק בכימיה. בפריז שיתף פעולה עם ז'אן-בטיסט דיומא, ובמעבדתו ביצע מחקר חשוב על . פיריה הצליח לבודד חומצה סליצילית, שממנה יוצר מאוחר יותר האספירין. מחקריו פורסמו בכתבי עת מדעיים בצרפת.

בשנת 1839 שב לנאפולי, במטרה להקים בית ספר פרטי לכימיה יחד עם . בשנת 1840 התחתן עם לואיזה קוזנץ, בת למשפחת חיילים ולוחמים למען איחוד איטליה. הוא לא הצליח להקים את בית הספר בנאפולי ועבר לדוכסות הגדולה של טוסקנה, בפיזה, שם הוצע לו לנהל את הקתדרה לכימיה באוניברסיטת פיזה. בין תלמידיו בפיזה נמנה סטניסלאו קניזרו. פיריה היה מעורב גם באירועים החברתיים והפוליטיים של תקופתו. בשנת 1848 הוא השתתף, עם גדוד אוניברסיטת פיזה, במלחמת העצמאות האיטלקית הראשונה, אך לפני תחילת הקרבות התבקש לשוב ללמד כימיה באוניברסיטה. גדוד אוניברסיטת פיזה תרם לניצחון ב.

במאי 1849, עקב חילוקי דעות תקציביים עם ממשלת טוסקנה, הוא עבר לאוניברסיטת פירנצה. בשנים 1851 ו-1862 השתתף בכנסים מדעיים בלונדון. בשנת 1856 החל ללמד כימיה ב, לבקשת ראש ממשלת איטליה . נפטר בטורינו ב-18 ביולי 1865 עקב מחלה.

== פעילות מדעית ==
בשנת 1844 החל להוציא לאור את כתב העת המדעי Il Cimento, יחד עם . בשנת 1852 צורף כעמית ל בעיר ורונה. הוציא לאור ספרי שנים מדעיים, יחד עם .

בין מחקריו הנודעים נמנים מאמר על הפומרולה של וזוב, וחיבור מקיף על יסודות הכימיה האורגנית.

== פעילות פוליטית ==
במקביל לפעילותו המדעית עסק פיריה גם בפוליטיקה. בשנת 1859 מונה כחבר המועצה העליונה לחינוך ציבורי בנאפולי, לבקשתו של קמילו בנסו די קאבור. בשנת 1860 מינה אותו ג'וזפה גריבלדי, מנהיג ממלכת שתי הסיציליות, כשר החינוך בממשלתו. פיריה ניסה לקדם רפורמות בתחום החינוך, אך אלה לא יושמו. בשנת 1862 מונה כסנאטור בסנאט של ממלכת איטליה.

== הנצחה ==
בעיר הולדתו שילה הוצב ביוני 1895 לוח זיכרון על חזית הבית בו נולד.

בעיר טורינו קרוי רחוב על שמו. כמו כן קרויים על שמו מספר בתי ספר ומכוני מחקר מדעיים באיטליה.

==קישורים חיצוניים==

==הערות שוליים==

קטגוריה:כימאים איטלקים
קטגוריה:סגל אוניברסיטת טורינו
קטגוריה:ילידי 1814
קטגוריה:איטלקים שנפטרו ב-1865
ז'אטץ ונוף הכשותנית של זאץ

ז'אטץ ונוף הכשותנית של זאץ (בצ'כית: Žatec a krajina žateckého chmele) הוא אתר מורשת עולמית של אונסק"ו במחוז אוסטי נד לבם שבצפון-מערב צ'כיה, שצורף לרשימת המורשת העולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

אתר המורשת כולל שני מתחמים סמוכים המוקפים באזור חיץ משותף: המרכז העתיק של העיר ז'אטץ ואזור גידול כשותנית זאץ, זן של כשותנית הקרויה על שמה הגרמני הקודם של ז'אטץ – זאץ (Saaz). כשותנית זו נמצאת בשימוש נרחב בבוהמיה כאחד מהמרכיבים של בירה כמו הבירה פילזנר אורקוול הצ'כית וסטלה ארטואה הבלגית. בהסבר להחלטה על הכרזת אתר המורשת נכתב:

==המתחמים==
{| class="wikitable sortable"
|+ ז'אטץ ונוף הכשותנית של זאץ
!מס'
!שם
!שם במקור
! class="unsortable"|קואורדינטות
! שטח האתר
! שטח אזור החיץ
! class="unsortable"|תיאור
! class="unsortable"| תמונה
|-
| style="text-align:center" |1
|נוף הכשותנית של זאץ
| style="text-align:left" |krajina žateckého chmele
|
|5,498.3 דונם
| rowspan="2" |33,309.4 דונם
|אזור מסורתי של גידול כשותנית, המסתמך על מיקרו אקלים וקרקעות המתאימים במיוחד לגידול כשותנית. האזור הכולל את הכפרים סטקניק (Stekník) וטרנובאני (Trnovany). כדי לסייע בגידול הכשותנית הוצבו בשדות עמודי בטון בגובה 7 מטרים וביניהם מתוחים כבלי פלדה המייצבים אותם. בין העמודים נמתחים כבלים דקים שעליהם מטפסת הכשותנית. איסוף התפרחות הנקביות הבשלות אורך כשלושה שבועות – החל בשבוע האחרון של אוגוסט וכלה במחצית ספטמבר.
-
| style="text-align:center" |2
|ז'אטץ
| style="text-align:left" |Žatec
|
| 441.4 דונם
|כלכלת העיר ז'אטץ התפתחה סביב הכשותנית. התפרחות של הצמח הובלו לעיר, שם יובשו באמצעות תנורים, נשמרו באמצעות גופרית במבנים עם ארובות גבוהות, סימן הכר של העיר עד היום. העיר הפכה למרכז עולמי של הסחר בכשותנית, מה שיצר צורך בתשתיות של מנהל, תקשורת, מקומות לינה ובנקים. העושר התבטא בהקמת מבני מגורים מפוארים וחווילות ומבנים ציבוריים גדולים כמו תיאטרון, בית כנסת ובתי קולנוע. המסורת נמשכת גם בימינו, ומתבטאת באחסון ובשיווק הכשותנית, מבשלת בירה גדולה ובדוצ'סנה (Dočesná), פסטיבל קציר הקשור לכשותנית. הוא מתקיים בכיכר העיר מדי ספטמבר.

}

==קישורים חיצוניים==
* 
<div style="direction: ltr;">
* [https://whc.unesco.org/document/186504 Nomination Text] – UNESCO
* [https://www.zatec-and-the-landscape-of-saaz-hops.com/en/ ŽATEC AND THE LANDSCAPE OF SAAZ HOPS ON THE TRAIL TO THE WORLD HERITAGE]
</div>

==הערות שוליים==
דרגון C108

Dragon C108 היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה העומסה בציודים ומסמכים. הטיסה הראשונה בוצע בשנת 2015. טיסה השלישית ואחרונה הסתיימה בשנת 2019.

החללית יכולה להעביר לתחנת החלל ולהחזיר ממנה 3,300 ק"ג של מטען. היא מצוידת בפאנל סולארי שמספק כ-4 קוו"ט חשמל. חיבור לתחנת החלל בוצע על ידי זרוע רובוטי קנדארם2. נחיתה על כדור הארץ מבוצעת בעזרת מערכת מצנחים.

החללית הייתה קפסולת חלל מדגם דרגון השמינית שנבנתה על ידי SpaceX. היא שוגרה לראשונה בשנת 2015 במסגרת משימה "SpaceX CRS-6". השיגור בוצע מנמל החלל קייפ קנוורל בעזרת משגר פאלקון 9. לכידה, פירוק מטען, העמסה מחדש ושחרור בוצעו על ידי משלחת מס' 43 לתחנת החלל הבין-לאומית. נחיתה לכדור הארץ בוצע ב-21 במאי בקרבת החוף המזרחי. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.

השיגור השני בוצע בדצמבר 2017 במסגרת משימה "SpaceX CRS-13". המשגר נחת בהצלחה באזור נחיתה מס' 1 בקייפ קנוורל. לכידה, פירוק מטען, העמסה מחדש ושחרור בוצעו על ידי משלחת מס' 54 לתחנת החלל הבין-לאומית ומשלחת מס' 55. הנחיתה התרחשה ב-13 בינואר 2018 בקרבת חופי קליפורניה.

השיגור השלישי בוצע ביולי 2019 במסגרת משימה "SpaceX CRS-18". המשגר נחת בהצלחה באזור נחיתה מס' 1 בקייפ קנוורל. חיבור לתחנת החלל מבוצע על ידי זעור רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 60 לתחנת החלל הבין-לאומית. הנחיתה התרחשה ב-27 באוגוסט בקרבת חופי קליפורניה.

לאחר חזרה ממשימה השלישית הוחלט להוציא את החללית משימוש עקב מעבר לחלליות מדגם דרגון 2.

==תיואר משימות==
{|class=wikitable
|-
!| מספר טיסה
!| לוגו/משימה
!| משגר
!| תאריך שיגור
!| תעריך נחיתה
!| מטען בהמראה, ק"ג
!| מטען בנחיתה, ק"ג
!| הערות
|-
|| 1
|SpaceX_CRS-6
|| פאלקון 9 v1.1
|| 14 באפריל 2015
|| 21 במאי 2015
|| 2,015
|| 1,370
|| המטען כלל בין היתר 16 לוויינים ששוחררו למסלול על ידי צוות תחנת החלל
|-
|| 2
|SpaceX_CRS-13
|| פאלקון 9 B1035.2 
|| 15 בדצמבר 2017
|| 13 בינואר 2018
|| 2,205
|| 1,850
|| 
|-
|3
|SpaceX_CRS-18
|| פאלקון 9 B1056.4 
|| 25 ביולי 2019
|| 27 באוגוסט 2020
|| 2,312 
|| 1,500 
||המטען כלל 4 לוויינים שהועברו לחללית מטען מדגם סיגנוס ושוחררו ממנה למסלול. כמו כן הגיע מתאם חדש למערכת העגינה.
|-
|}
==קישורים חיצוניים==

* [https://www.nasa.gov/wp-content/uploads/2018/07/spacex_nasa_crs-6_presskit-2.pdf משימה SpaceX CRS-6]
* [https://www.nasa.gov/wp-content/uploads/2018/07/spacex_crs-13_mission_overview_high_res.pdf משימה SpaceX CRS-13] 
* [https://www.nasa.gov/wp-content/uploads/2018/07/spacex_crs-18_mision_overview_high_res.pdf משימה SpaceX CRS-18] 
 
קטגוריה:חלליות מטען ואספקה
קטגוריה:SpaceX
ניקולא ווז'ור

ניקולא ווז'ור (בצרפתית: Nicolas Vaujour; נולד ב-30 באפריל 1968) הוא אדמירל צרפתי, המכהן מאז 1 בספטמבר 2023 כמפקד הצי הצרפתי.

==ביוגרפיה==
ווז'ור נולד ב-30 באפריל 1968. ב-1989 הוא התגייס לצי הצרפתי ולמד באקול נבל (בית הספר הצבאי הימי). הוא השתתף במבצע קורימבה במפרץ גינאה ובהטל האמברגו הימי על האיטי. ב-1996 הוא הועלה לדרגת לוטננט ומונה למפקד ספינת ההדרכה "Lion". בין השנים 1998–2001 הוא השתתף בלחימה בקוסובו ובאפגניסטן. בשנת 2002 הוא מונה למפקד הספינה "Commandant Birot". ב-2006 הוא החל למלא תפקידים בכירים במטה הכללי הצרפתי, ובשנת 2012 מונה למפקד הפריגטה "Chevalier Paul". בין השנים 2015–2017 הוא שימש כסגן מפקד "כוח התגובה המהירה האווירית" - המרכיב הצרפתי בכוח התגובה המהירה של נאט"ו. באפריל 2018 הוא מונה לסגן מפקד הזרוע האווירית של הצי. בספטמבר 2020 הוא מונה לאחראי על הקשרים הבינלאומיים של הצי. בספטמבר 2021 הוא מונה לסגן ראש אגף המבצעים במטה הכללי. באפריל 2023, הוא הוביל את מבצע קשת - מבצע לפינוי אזרחים צרפתים מסודאן. ב-21 ביולי 2023 הוא נבחר למפקד החדש של הצי הצרפתי. הוא נכנס לתפקיד ב-1 בספטמבר.

==הערות שוליים==

קטגוריה:אדמירלים צרפתים
קטגוריה:צרפתים שנולדו ב-1968
איגור פבלוב

איגור ולדימירוביץ' פבלוב (ברוסית: Игорь Владимирович Павлов; נולד ב-18 ביולי 1979) הוא אתלט רוסי בעבר. אלוף העולם באולם (בודפשט 2004), מקום רביעי ב (אתונה 2004), פעמיים ברציפות מקום רביעי באליפות העולם (הלסינקי 2005 ואוסקה 2007), אלוף אירופה באולם (מדריד 2005), סגן אלוף האוניברסיאדה (דאיגו 2003) וזוכה המכביה (המכביה השמונה-עשרה 2009) בקפיצה במוט.

== ביוגרפיה ==
פבלוב נולד במוסקבה.

===2003===
====סגן אלוף האוניברסיאדה====
באוניברסיאדה שנערכה בדאיגו, קוריאה הדרומית באוגוסט 2003 הוא זכה במדליית כסף בקפיצה במוט בתוצאה של 5.65 מטר.

===2004===
====אלוף עולם באולם====
באליפות העולם באולם שנערכה בבודפשט, הונגריה במרץ 2004 הוא זכה במדליית זהב בקפיצה במוט בתוצאה של 5.80 מטר לפני אדם פטצק מצ'כיה (5.70 מטר) ודניס יורצ'נקו מאוקראינה (5.70 מטר).

====מקום רביעי במשחקים האולימפיים====
באולימפיאדת אתונה שנערכה באוגוסט הוא סיים במקום רביעי בקפיצה במוט בתוצאה של 5.80 מטר.

===2005===
====אלוף אירופה באולם====
באליפות אירופה באולם שנערכה במדריד, ספרד במרץ 2005 הוא זכה במדליית זהב בקפיצה במוט בתוצאה של 5.90 מטר לפני דניס יורצ'נקו מאוקראינה (5.85 מטר) טים לובינגר מגרניה (5.80 מטר).

באליפות העולם שנערכה בהלסינקי, פינלנד באוגוסט אותה שנה הוא סיים במקום רביעי בקפיצה במוט בתוצאה של 5.65 מטר בתוצאה זהה לזוכה במדליית ארד בן ארצו פבל גרסימוב.

===2007===
באליפות העולם שנערכה באוסקה, יפן באוגוסט אותה שנה הוא סיים במקום רביעי בקפיצה במוט בתוצאה של 5.81 מטר, בתוצאה זהה לזוכה במדליית ארד, דני דקר מגרמניה.

===2008===
באולימפיאדת בייג'ינג הוא סיים במקום תשיעי בקפיצה במוט בתוצאה של 5.60 מטר.

===2009===
====אלוף המכביה====
בתחרויות האתלטיקה של המכביה השמונה-עשרה שנערכו ביולי 2009 הוא ניצח בתחרות הפתוחה בקפיצה במוט בתוצאה של 5.55 מטר.

באליפות העולם שנערכה בברלין, גרמניה באוגוסט אותה שנה הוא סיים במקום 16 בקפיצה במוט בתוצאה של 5.55 מטר.

== שיאים אישיים ==
===אצטדיון===
* קפיצה במוט: 5.81 מטר (2007)
===אולם===
* קפיצה במוט: 5.90 מטר (2005)

== חיים אישיים ==
פבלוב נשוי ואב לבת.

== קישורים חיצוניים ==

== הערות שוליים ==

קטגוריה:אלופי עולם באתלטיקה
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:רוסים שנולדו ב-1979
אלדורדו: כל מה שהנאצים שונאים

אלדורדו: כל מה שהנאצים שונאים (באנגלית: Eldorado: Everything the Nazis Hate) הוא סרט דוקומנטרי משנת 2023 בבימויו של בנג'מין קאנטו.<ref></ref><ref name="Rolling Stone"></ref><ref></ref>

==תקציר==
הסרט עוסק בחייהם של להט"בים ברפובליקת ויימאר ובתקופת שלטונה של גרמניה הנאצית. הסרט מתאר את , מועדון לילה קווירי בברלין, ומתמקד במספר דמויות קוויריות בגרמניה במהלך שנות ה-20 וה-30, בהן ארנסט רהם, מגנוס הירשפלד, , , שרלוט שרלאק ו.<ref name="Rolling Stone" />

הסרט כולל ראיונות עם , שגדל כצעיר יהודי הומוסקסואלי באוסטריה בין מלחמות העולם,<ref></ref> ודן בשימוש בסעיף 175 ברפובליקת ויימאר, בגרמניה הנאצית, ועל רקע כתוביות סיום, גם בגרמניה המערבית שלאחר מלחמת העולם השנייה.

==תגובות וביקורות==
ב-Edge Media Network נכתב כי כל "מי שרוצה את ההבנה והפרספקטיבה שהעבר מציע לנו, אלדורדו: כל מה שהנאצים שונאים הוא חתיכת היסטוריה נגישה ועוצמתית שמוטב שנמנע מלחזור עליה".<ref></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד/ים
!תוצאה
!מקור
|-
!2024
!פרס התקשורת של הליגה ההומו-לסבית נגד השמצה
|הסרט התיעודי הטוב ביותר
|"אלדורדו: כל מה שהנאצים שונאים"
|
|<ref></ref>
|}

==קישורים חיצוניים==

==הערות שוליים==

קטגוריה:סרטי 2023
קטגוריה:סרטי להט"ב תיעודיים
קטגוריה:סרטים באנגלית
קטגוריה:סרטים תיעודיים
קטגוריה:סרטים תיעודיים של נטפליקס
קטגוריה:רדיפת הומוסקסואלים בגרמניה הנאצית
The Singles Collection Volume 2

The Singles Collection Volume 2 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2009.

מארז זה מהווה לחלק השני בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection.

== רקע ==
בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה.

המארז השני בסדרה כולל 13 תקליטורים, אשר כל אחד מהם מכיל 2 גרסאות מחודשות לשירים ששוחררו על ידי הלהקה בשנים 1979–1984.

התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים.

בנוסף לסינגלי האולפן, מכיל המארז סינגלים מתוך אלבום ההופעה הראשון של הלהקה, Live Killers.

== רשימת רצועות ==

==קישורים חיצוניים==

קטגוריה:אלבומי אוסף מ-2009
קטגוריה:אלבומי קווין
קטגוריה:אלבומי אוסף באנגלית
קטגוריה:אלבומי חברת פרלופון
קטגוריה:אלבומי חברת EMI
סהרוני וניל

סהרוני וניל (בגרמנית: Vanillekipferl) הם ביסקוויטים קטנים אוסטריים, גרמניים, שווייצרים, צ'כיים, סלובקיים, פולניים והונגרים בצורת סהר.

== מאפיינים ==
הם נוצרו במקור עם אגוזי מלך, אך ניתן להשתמש גם בשקדים או באגוזי לוז. הם מקבלים את הטעם האופייני שלהם מאיבוק כבד של סוכר וניל.

== המקור ==
250px
250px
סהרוני וניל מקורם בווינה באוסטריה ומיוצרים באופן מסורתי בחג המולד. הם מוכרים מאוד באירופה,<ref>[http://www.mafi.at/en/magazin-blog-news-mafi-inside-global.php?id=555 Christmas Time in Austria] Retrieved 16 July 2013</ref> ולעיתים קרובות מוצעים למכירה גם בבתי קפה וינאיים. מספרים שנוצרו בצורת הסהר הטורקי המסמל<ref>[http://www.austria.info/uk/austrian-cuisine/vanillekipferl-1561451.html Vanillekipferl] Retrieved 16 July 2013</ref> את חגיגת הניצחון על הטורקים ב-1683 (ליתר דיוק אותו סיפור מסופר גם הקרואסונים בצורת סהר שמקורם בווינה).

הם נאפים גם בגרמניה ונפוצים בשווייץ, הונגריה, פולין, קרואטיה, צ'כיה, רומניה, סלובקיה ובקרב הפזורה השוואבית של הדנובה<ref></ref> כחלק מאפיית חג המולד האופיינית. מכיוון שהציפייה בגרמניה נחגגת על ידי כמה זרמים של הנצרות בארבעת ימי הראשון שלפני חג המולד, סוגים רבים של ביסקוויטים וממתקים נצרכים במהלך תקופה זו והפכו לאופיניים לחורף.

שלא כמו מאפים אחרים, סוג מסוים זה קשה לאפייה. הבלילה המשמשת כשהיא מתקשה היא שבירה מאוד. צריך זוג ידיים מיומן כדי ליצור את או צורת הסהר או פרסה מבלי לשבור את הביסקוויט.

== ראו גם ==
* המטבח האוסטרי
* המטבח ההונגרי
* קרואסון
* קרונאט

== קישורים חיצוניים ==

* [http://www.goodfood.com.au/good-food/cook/recipe/vanillekipferl-20121123-29utz.html ונילקיפרל]

== הערות שוליים ==

קטגוריה:המטבח הגרמני
קטגוריה:המטבח האוסטרי
קטגוריה:מאכלי חג המולד
אנס דמירוביץ'

אנס דמירוביץ (בבוסנית: Enes Demirović; נולד ב-13 ביוני 1972) הוא כדורגלן עבר בוסני ששיחק בעמדת הקשר.

==קריירה==
דמירוביץ' התחיל את הקריירה שלו בקבוצת הכדורגל של טריגלאב קראן מהליגה השלישית בסלובניה. שנה לאחר חתם בגוריצה מליגת העל הסלובנית ואף זכה עמה באליפות בסיום העונה.

בינואר חתם בהיידוק ספליט מליגת העל הקרואטית בה שיחק חצי עונה. בקיץ חתם באדנאספור מליגת העל הטורקית ובמהלך העונה חתם באיסטנבולספור במדיה שיחק עונה וחצי.

בקיץ חתם בהפועל פתח תקווה מליגת העל. ב-13 באוגוסט ערך את הופעת הבכורה שלו בהפסד 3-1 לבית"ר ירושלים. ב-16 באוקטובר הבקיע את שער הבכורה שלו בקבוצה בתיקו 2-2 נגד הפועל תל אביב. שבוע לאחר מכן כבש ובישל בניצחון 0-3 נגד צפרירים חולון.

בקיץ חתם בהפועל כפר סבא במדיה שיחק עונה ולאחר מכן חתם בעירוני קריית שמונה מהליגה הלאומית.

בשנת חזר לקדנציה שנייה גוריצה במדיה שיחק 6 עונות ואף זכה עמה באליפות בעונה הראשונה לאחר שחזר. בהמשך הקריירה שיחק בברדה ואדריה עד שפרש מכדורגל בגיל 42.

דמירוביץ' לקח חלק במשחק הרשמי הראשון אי פעם של בנבחרת בוסניה והרצגובינה בהפסד 2-0 ל. לזכותו של דמירוביץ' 13 הופעות עבור הנבחרת.

==תארים==
; גוריצה
*ליגת העל הסלובנית: , 

==קישורים חיצוניים==

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:כדורגלני גוריצה
קטגוריה:כדורגלני היידוק ספליט
קטגוריה:כדורגלני אדנאספור
קטגוריה:כדורגלני איסטנבולספור
קטגוריה:כדורגלני הפועל פתח תקווה
קטגוריה:כדורגלני הפועל כפר סבא
קטגוריה:כדורגלני עירוני קריית שמונה
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים זרים בסלובניה
קטגוריה:ספורטאים זרים בקרואטיה
קטגוריה:ספורטאים בוסנים בטורקיה
קטגוריה:ספורטאים בוסנים בישראל
קטגוריה:ילידי 1972
וסיליה אדז'יץ'

וסיליה אדז'יץ (נולד ב-12 במאי 2006 בניקשיץ' שבסרביה ומונטנגרו) הוא כדורגלן מונטנגרי המשחק בעמדת הקשר ההתקפי בקבוצת בודוצ'נוסט פודגוריצה מליגת העל המונטנגרית.

== קריירת מועדונים ==
אדז'יץ' גדל במחלקת הנוער של בודוצ'נוסט פודגוריצה. בשנת 2022 החל לשחק בקבוצה הבוגרת של המועדון במסגרת ליגת העל המונטנגרית, וכבר בעונתו הראשונה בקבוצה הבוגרת זכה באליפות מונטנגרו.

== תארים ==
;בודוצ'נוסט פודגוריצה
* אליפות מונטנגרו (1): 2022/2023

== קישורים חיצוניים ==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני בודוצ'נוסט פודגוריצה
קטגוריה:ניקשיץ': כדורגלנים
קטגוריה:ילידי 2006
מייקל הופקינס

מייקל הופקינס (באנגלית: Michael Scott "Mike" Hopkins; נולד ב-28 בדצמבר 1968, לבנון מיזורי) הוא מהנדס ואסטרונאוט אמריקאי שטס לחלל כחבר משלחות לתחנת החלל הבין-לאומית.

==ביוגרפיה==
מייקל הופקינס נולד וגדל במדינת מיזורי. בשנת 1987 הוא התחיל לימודי הנדסת אווירונאוטיקה באוניברסיטת אילינוי באורבנה-שמפיין וסיים אותה עם קבלת תואר ראשון בשנת 1991. הוא המשיך ללימודי תואר שני באוניברסיטת סטנפורד אותה סיים בשנת 1992.

לאחר סיום הלימודים הופקינס התגייס לחיל הנחתים של ארצות הברית ושירת בתפקידי הנדסה. בשנת 1999 הוא נשלח לקנדה ובהמשך לאיטליה. החל משנת 2005 הוא שירת בפנטגון.

==שירות בתחום החלל==
בשנת 2009 הופקינס נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בספטמבר 2013 הופקינס טס לחלל בטיסה בחללית סויוז TMA-10M. הוא הצטרף למשלחת מס' 37 לתחנת החלל הבין-לאומית בפיקוד של פיודור יורצ'יחין. לאחר סיום פעילות המשלחת הוא הצטרף למשלחת מס' 38 לתחנת החלל הבין-לאומית בפיקוד של אולג קוטוב. במהלך שהות בחלל הוא ביצע פעמיים פעילות חוץ-רכבית באורך כולל של 13 שעות. הוא חזר לכדור הארץ לאחר 166 ימים.

בנובמבר 2020 הופקינס טס בפעם השנייה בחללית קרו דרגון רזיליאנס במשימה SpaceX Crew-1 כמפקד צוות. זו הייתה טיסה מאוישת ראשונה של חללית במסגרת התוכנית המאוישת המסחרית. החללית התחברה לתחנת החלל הבין-לאומית וצוותה הצטרף למשלחת מס' 64 לתחנת החלל הבין-לאומית בפיקוד סרגיי ריז'יקוב. לאחר סיום פעילות המשלחת הוא הצטרף למשלחת מס' 65 לתחנת החלל הבין-לאומית בפיקוד של שאנון ווקר. במהלך שהות בחלל הוא ביצע 3 פעמים פעילות חוץ-רכבית באורך כולל של 20 שעות. לאחר ביצוע תוכנית החללית התנתקה מתחנת החלל ונחתה בהצלחה לאחר 167 ימים בחלל.

==קישורים חיצוניים==

* [http://www.spacefacts.de/bios/astronauts/english/hopkins_michael.htm ביוגרפיה]
* [https://www.nasa.gov/people/michael-s-hopkins-colonel-u-s-space-force-nasa-astronaut/ מידע באתר נאס"א]

קטגוריה:אסטרונאוטים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:בוגרי אוניברסיטת סטנפורד
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1968
איתן קליין

איתן אדוארד קליין (נולד ב-25 ביוני 1985) הוא יוטיובר ומגיש פודקאסט אמריקאי-יהודי. קליין זכה במקור להכרה נרחבת בזכות ערוץ היוטיוב הפופולרי h3h3Productions אשר נוצר על ידיו ועל ידי אשתו הישראלית הילה קליין ואשר הכיל בעיקר סרטוני תגובה ופרשנות קומית על תרבות האינטרנט. כיום קליין הוא המנחה של הפודקאסט H3 Podcast.

== ראשית חייו ==
קליין נולד בשנת 1985 בעיר ונטורה אשר במדינת קליפורניה. יש לו תואר ראשון בספרות אנגלית מאוניברסיטת קליפורניה בסנטה קרוז.

== קריירה כיוטיובר ==
בשנת 2013, איתן ואשתו הילה קליין יצרו את ערוץ היוטיוב שלהם h3h3Productions אשר הכיל סרטוני תגובה ופרשנות קומית על תרבות האינטרנט. הערוץ זכה במהירות לפופולריות בזכות הסגנון הייחודי שלו וההתייחסות ההומוריסטית שלו לטרנדים מקוונים.

בעקבות הצלחת ערוץ היוטיוב שלהם בשנת 2017 בני הזוג יצרו את הפודקאסט "H3 Podcast" בו הם מראיינים אורחים שונים ומקיימים דיונים על נושאים אקטואליים שונים.

בנוסף איתן הנחה גם את הפודקאסט "Frenemies" יחד עם טרישה פייטאס.

בין ה-26 בספטמבר 2021 עד 12 באוקטובר 2023 קליין הנחה את הפודקאסט הפוליטי "Leftovers" יחד עם הסטרימר האמריקני-טורקי חסן פיקר. בעקבות מתקפת הפתע על ישראל ב-2023 ומלחמת חרבות ברזל, השניים הפסיקו את שיתוף הפעולה ביניהם.

== חיים אישיים ==
קליין הכיר את אשתו לעתיד הילה בשנת 2007 בעת שביקר ביד ושם במסגרת פרויקט תגלית.<ref name="raphael"></ref> איתן והילה התחתנו בשנת 2012.<ref name="adhya"></ref> במהלך השנים הראשונות של קריירת היוטיוב של בני הזוג הם גרו יחד בשכונת פלורנטין בתל אביב.<ref>Klein, Ethan (January 10, 2017). [https://www.youtube.com/watch?v=EtSuF-9xMGQ&t=110s "Trapped in Israel"], at timestamp 1:30. YouTube. Retrieved July 16, 2023.</ref>

לבני הזוג שלושה בנים - תיאודור (נולד ב-2019), ברוס (נולד ב-2022) וסאני (נולד ב-2024).<ref name="adhya" /><ref></ref><ref name="weiss"></ref> כיום המשפחה גרה בשכונת בל אייר שבקליפורניה.<ref></ref>

קליין סובל מתסמונת טורט<ref></ref><ref></ref><ref></ref><ref></ref> והוא היה פתוח לאורך השנים לגבי האופן בו התסמונת השפיעה על חייו.

== קישורים חיצוניים ==

==הערות שוליים==

קטגוריה:אנשים עם תסמונת טורט
קטגוריה:בוגרי אוניברסיטת קליפורניה בסנטה קרוז
קטגוריה:יוטיוברים אמריקאים
קטגוריה:מגישי פודקאסטים אמריקאים
קטגוריה:יהודים אמריקאים
קטגוריה:אמריקאים שנולדו ב-1985
Derezzed

"Derezzed" הוא שיר אינסטרומנטלי שנכתב, הופק ובוצע על ידי דאפט פאנק לפסקול הסרט טרון: המורשת, הזמין באלבום באותו שם. כבונוס בהזמנה מראש עבור האלבום בחנות אייטונס, "Derezzed" יצא על ידי וולט דיסני רקורדס כסינגל ב-8 בדצמבר 2010. השיר עבר רמיקס על ידי The Glitch Mob ואביצ'י עבור אלבומי הרמיקס Tron: Legacy Reconfigured ו-Dconstructed. השיר נכלל גם במיני-אלבום בן 4 רצועות בשם Translucence, שיצא לאור גם על ידי וולט דיסני רקורדס.<ref></ref>

== קליפ ==
הקליפ לשיר "Derezzed" בוים על ידי וורן פו.<ref></ref> הוא מתחיל כשדאפט פאנק נכנסים לארקייד פלין ומתקרבים למשחק ENCOM שנקרא Derezzed. הם מכניסים מטבע ומתחילים לשחק, כאשר גי-מנואל דה הומם-קריסטו משחק כפרוג 1 ותומא בנגלטר כפרוג 2. המוזיקה מתחילה בדיוק כשבנגלטר לוחץ על כפתור ה"התחל" שלו. המשחק Derezzed מתנהל כמו תחרות הפלה ברומח. בזמן שדמות בלתי מובחנת צופה במשחק מרחוק, פרוג 2 מנצח את המשחק. בארקייד, דה הומם-קריסטו מאוכזב. בחזרה למשחק, פרוג 2 מתגלה כקוורה (אוליביה ויילד).

== רשימת רצועות ==

==קישורים חיצוניים==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:סינגלים מ-2014
קטגוריה:שירי דאפט פאנק
קטגוריה:שירי דיסני
קטגוריה:שירים באנגלית
קטגוריה:סינגלים בהוצאת וולט דיסני רקורדס